AURA วิ่งต่อ 3% โบรกคาดปี 65 กำไรทะลุ 700 ลบ. โต 22%
AURA วิ่งต่อ 3% โบรกคาดปี 65 กำไรทะลุ 700 ลบ. โต 22% รับอานิสงส์รายได้หลักที่เติบโตขึ้น 19% ตามแผนการขยายสาขาเป็น 409 สาขา
AURA วิ่งต่อ 3% โบรกคาดปี 65 กำไรทะลุ 700 ลบ. โต 22% รับอานิสงส์รายได้หลักที่เติบโตขึ้น 19% ตามแผนการขยายสาขาเป็น 409 สาขา
30 พ.ย. 2565

ผู้สื่อข่าวรายงานว่า วันนี้ (30 พ.ย. 65) ราคาหุ้น บริษัท ออโรร่า ดีไซน์ จำกัด (มหาชน) หรือ AURA ณ เวลา 11:03 น. อยู่ที่ระดับ 15.10 บาท บวก 0.40 บาท หรือ 2.72% สูงสุดที่ระดับ 15.50 บาท ต่ำสุดที่ระดับ 14.40 บาท ด้วยมูลค่าการซื้อขาย 892.44 ล้านบาท

บล.ทิสโก้ ระบุว่า ประเมินกำไรสุทธิจะเติบโตแกร่งในปี (2565-2567) โดยในปี 2565 กำไรสุทธิสู่ระดับ 714 ล้านบาท เพิ่มขึ้น 22% เมื่อเทียบกับงวดเดียวกันของปีก่อน ส่วนในปี 2566 กำไรสุทธิสู่ระดับ 948 ล้านบาท เพิ่มขึ้น 33% เมื่อเทียบกับงวดเดียวกันของปีก่อน และในปี 2567 กำไรสุทธิสู่ระดับ 1,186 ล้านบาท  เพิ่มขึ้น 25% เมื่อเทียบกับงวดเดียวกันของปีก่อน
ทั้งนี้เชื่อว่ากำไรสุทธิที่เพิ่มขึ้น หลักๆมาจาก 1) รายได้หลักที่เติบโตขึ้น 19% CAGR ตามแผนการขยายสาขาเป็น 409 สาขา (จาก 265 ในไตรมาส 2/2565) 2)รายได้ดอกเบี้ยรับที่จะเติบโตก้าวกระโดดจาก 228 ล้านบาทในปี 2565 เป็น 417 ล้านบาท และ 3)ในขณะที่ต้นทุนทางการเงินคาดว่าจะคงที่หรือลดลงได้เล็กน้อยหลักจากการระดมทุนเข้าตลาดและทยอยจ่ายคืนเงินกู้จากสถาบันการเงิน
โดยผลดังกล่าวส่งผลให้มองว่า NPM จะปรับตัวสูงขึ้นจาก 2.7% ในปี 2565 เป็น 3.1% และ 3.2% ในปี 2566-2567 ตามลำดับ